惲紹芳

惲紹芳，字光世，號少南，直隸常州府武進縣人，明朝政治人物。

 生平 
嘉靖二十二年（1543年）癸卯科應天府鄉試第八十四名舉人。嘉靖二十六年（1547年）中式丁未科會試第四十二名，登第二甲第三名進士。户部觀政，授刑部主事，歷升员外郎，三十年升湖广按察司佥事，奉敕整饬荆西道兵备。三十四年累遷福建布政使司左參議，三十六年贬河東运判，三十八年落职家居。喜讀書，過目成誦，刻意作古文詞，自成一家言，著有《林居集》十二卷、《考槃集》四卷、《少南先生文集》十五集、《少南自序年谱》等。

 家族 
曾祖惲禧，贈南京戶部郎中；祖父惲鎡，號敬斋；父惲訓，字廷學，號南陽，封刑部主事；母趙氏，封太安人。子辰孫、廉孫、朝孫。孫恽厥初，甲午举人、甲辰進士。

長子應龍，字伯言，號節吾，邑庠生，配廣西郁林州同知無錫顧起綸女，生子谷初。
次子應侯，字順德，號學思，由廩生入太學，配胡瓊女，側室張氏，生子日初（號遜庵，崇禎癸酉副榜，南田父），次女配鄒忠溢。
三子應雨，字潤叔，號繹思，太學生，封行人司行人，累贈正三品通議大夫湖廣按察使，配蔣良材女，生子厥初（號膴原，萬曆甲辰進士，歷任陝西布政使，升授光禄大夫）、笃初、敬初、南初。
四子應蛟，字季潛，號岱璵，配紹武知府金九齡女，生子效初、永初、秉初。
五子應轅，字季載，號見南，配孔泮女，生子元初。
六子應明，字明德，號敬止，太學生，仕至禎武衛經歷，配中書舍人周良金女，生子本初、令初、念初、谷初、會初、愈初、于迈。
七子應筠，字朝節，號中虛，配丹陽荊秉魯女，生子霖初。
女適刑部尚書白昂曾孫介壽。

参考文献

 《恽氏家乘》、恽敬《少南先生家传》
唐鹤徵《少南恽先生传》
恽绍芳《自誌》
陈文烛《明朝列大夫福建布政使司左参议少南恽公赠张安人封黄安人合葬墓志铭》
恽应翼《世父少南府君行状》

Category:武進人
S
S
Category:明朝刑部主事
Category:明朝福建布政使司參議
Category:明朝刑部员外郎
Category:明朝湖广按察司佥事